stanford-oval/wikipedia huggingface dataset:
דורבניים
מיון הדורבניים

במשפחה אחד-עשר מינים המחולקים לשלושה סוגים בשתי תתי-משפחות:
סוג Miohystrix – נכחד
סוג Xenohystrix – נכחד
סוג Sivacanthion – נכחד
תת-משפחה דורבנים (Hystricinae)
סוג דורבן ( Hystrix )
דורבן מצוי (Hystrix indica)
דורבן הכף (Hystrix africaeaustralis)
דורבן מלאי (Hystrix brachyura)
דורבן ג'אווה (Hystrix javanica)
דורבן מצויץ (Hystrix cristata)
דורבן עב-קוצים (Hystrix crassispinis)
דורבן פיליפיני (Hystrix pumila)
דורבן סומטרי (Hystrix sumatrae)
תת-משפחה Atherurinae
סוג דורבן עב-זנב (Atherurus )
דורבן עב-זנב אסייתי (Atherurus macrourus)
דורבן עב-זנב אפריקני (Atherurus africanus)
סוג ומין יחיד דורבן ארוך-זנב (Trichys fasciculata)
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| דורבניים |
| --- | --- | --- |
| דורבן | דורבן מצוי • דורבן הכף • דורבן מלאי • דורבן ג'אווה • דורבן מצויץ • דורבן עב-קוצים • דורבן פיליפיני • דורבן סומטרי |  |
| דורבן עב-זנב | דורבן עב-זנב אסייתי • דורבן עב-זנב אפריקני |  |
| דורבן ארוך-זנב (סוג ומין יחיד) | דורבן ארוך-זנב |  |
| --- | --- |
בקרת זהויות :  NLI: 987007530237205171  GND: 4550824-0  LCCN: sh95000066
דיווין

| --- | --- |
רחוב בדיווין בשנת 1915
רחוב בדיווין בשנת 1915
 מדינה:  בלארוס בלארוס
 וובלסט:  ברסט (מחוז) ברסט
 ראיון:  קוברין
 אוכלוסייה:  ‏
  ‑ בעיירה:  2,534 (2019)
 קואורדינטות:  51°57′N 24°34′E﻿ / ﻿51.950°N 24.567°E﻿ / 51.950; 24.567
 אזור זמן:  UTC +2
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדיווין(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדיווין(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןדיווין(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןדיווין  he tabBackground:;tabBorder:#aaa;defaultTab:0;
דיווין (בבלארוסית: Дзівін, דזיווין; ברוסית: Дивин; בפולנית: Dywin) היא עיירה במחוז ברסט שבמערב בלארוס, בתת-מחוז קוברין, בה התקיימה עד השואה קהילה יהודית.
התיעוד הראשון לעיירה הוא משנת 1466, ובאמצע המאה ה-16 קיבלה זכויות עיר. בשנת 1795 סופחה העיירה לאימפריה הרוסית, וכעבור זמן מה הועברה לבעלותו של המצביא הרוסי פיוטר רומיאנצב.
לאחר מלחמת העולם הראשונה נכללה העיירה בשטח פולין.
יהודי דיווין

התיעוד הראשון לישיבת יהודים בדיווין הוא מאמצע המאה ה-16. בשנת 1878 נמנו בעיירה כ-1,000 יהודים מתוך קרוב ל-2,500 תושבים. בשריפה גדולה שפרצה בעיירה בשנת 1892, נשרפו כל בתי הכנסת בה.
בין מלחמות העולם נמנו בעיירה כ-800 יהודים. בתקופה זו פעל בעיירה סניף של תנועת בית"ר.
בימים הראשונים למבצע ברברוסה, בסוף יוני 1941, נכנסו לעיירה הגרמנים, והקימו בה גטו פתוח. בגטו זה רוכזו כ-1,000 יהודים, ובהם תושבים מכפרי הסביבה.
בסוף קיץ 1942 נרצחו כל יהודי הגטו מחוץ לעיירה, ונקברו בקבר אחים.
ד'ק"ך

ד'ק"ך (4120)  היא שנה עברית  אשר  החלה ביום א' בתשרי, אור ל-9 בספטמבר 359 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 360. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיוקן משפחת בללי

| --- | --- |

 מידע כללי
 צייר:  אדגר דגה
 תאריך יצירה:  1867-1858
 טכניקה וחומרים:  שמן על בד
 ממדים בס"מ
 רוחב:  2,500 מ"מ 
 גובה:  2,000 מ"מ 
 נתונים על היצירה
 מספר יצירה:  RF 2210 (מוזיאון ד'אורסה) 
 מיקום:  מוזיאון ד'אורסה, פריז
 
דיוקן משפחת בללי הוא ציור שמן מאת הצייר הצרפתי אדגר דגה. הציור מהווה דוגמה ליצירתו המוקדמת של האמן, לפני אימוץ הסגנון האימפרסיוניסטי.
הציור מתאר את משפחת דודתו של דגה, לאורה, בעלה הברון בללי (Bellelli) ושתי בנותיהם - ג'וליה וג'יובאנה. המשפחה ניצבת בחדר ביתי. האם, לבושה בשחור לאחר מות אביה, אוחזת באחת מבנותיה, ואילו הבת השנייה יושבת על כיסא במרכז הציור. בצד התיאור, בגבו אל הצופה, מתואר הברון בללי, לבוש בבגד בהיר ומתבונן לכיוון אשתו. על קיר החד מתוארת מראה, הניצבת על גבי אח, שעון מפואר ופמוטים. דרך המראה משתקפים חלון וציור ממוסגר הנמצאים בחדר.
הציור משקף את התעניינותו של דגה בציור ההולנדי, בעיקר עבודתו של אנתוני ואן דייק. הדבר בא לביטוי בסקאלת הצבעים המאופקת ובקומפוזיציה. מרחב החדר הוא מצומצם, דבר המעצים את תנוחת הדמויות ויוצר מתח פסיכולוגי. בנוסף, משתמש דגה בקיטוע של הסצנה, אלמנט אשר מעניק לקומפוזיציה דינאמיות.
גני HOX

גֵני HOX הם קבוצה גדולה של גנים המקודדים לפקטורי שעתוק, המעורבים בהכוונת ההיווצרות של צירי הגוף ויצירת האיברים במהלך ההתפתחות העוברית של כל היצורים מרובי האיברים שנחקרו עד היום. גנים אלה התגלו לראשונה במסגרת מחקר של פגמים התפתחותיים בתסיסנית המחקר (דרוזופילה מלנוגסטר). גני HOX התגלו ברוב האאוקריוטים שנבחנו אך לא בחיידקים וארכיאה. כאשר רצף ה-DNA של גנים אלה פוענח, התברר כי כולם חולקים אזור מבני באורך של כ-180 בסיסים, המכונה homeodomain (אנ'). אורך ה-homeodomain כ־60 חומצות אמינו, ותפקידו לאפשר לחלבון ה-HOX להיקשר לאתרים בקרתיים (אנ') ב-DNA .קישור זה מאפשר לחלבוני ה-HOX לתפקד כפקטורי שעתוק המבקרים שעתוק של גני המטרה שלהם, המשחקים תפקיד בבקרה של תהליכים התפתחותיים.
גנים הוקסים הומולוגיים בבעלי חיים שונים כמו חרקים ובעלי חוליות שולטים בהתפתחות העוברית ומכאן בצורת גופים בוגרים. גנים אלה נשמרו מאוד במהלך מאות מיליוני שנים של אבולוציה. הממצא לפיו גנים אלה משתנים בצורה נמוכה לאורך זמן רב נחקר כחלק מביולוגיה התפתחותית אבולוציונית
פעילות ביולוגית

גני HOX מהווים משפחה גדולה של גנים ששולטים בהתמיינות של תאים ויצירת איברים במהלך התפתחות עוברית, ועל כן נחשבים ל "מבקרי-על". גני ה-HOX אחראיים ליצירת צירי הגוף הקדמיים והאחוריים של העובר, למיקום איברי הגוף בהתפתחות עוברית מוקדמת. בצמחים, החלבונים המקודדים על ידי גני ה-HOX משחקים תפקיד חשוב בבקרה על תהליכים התפתחותיים, כגון תחזוקה של תאי גזע, התפתחות רוחבית, תגובה לעקות ותגובה לאור.
יש דמיון בתהליכים הגנטיים המבקרים התפתחות עוברית ותהליך יצירת גידול סרטני, ולכן נתגלתה מעורבות של פעילות לא מבוקרת של גני HOX בגידולים סרטניים. לדוגמה, נתיבי העברת האותות באמצעות תוצרי הגן Wnt ו-Hedgehog, שניהם גני HOX, מעורבים בהתפתחות סרטן המעי הגס וסוגי סרטן אחרים. בנוסף נמצא שביטוי יתר של הגן Pax2 (אף הוא גן HOX) בגידולים סרטניים משפר את הישרדות תאי הגידול. גני HOX נוספים שנמצאו שפעילותם דיכאה את ההתמיינות והגידול של תאים בגוף, כגון חלבון ה-HOX Msx1 המדכא את ההתמיינות של תאי אפיתל בעכבר.
גילוי גני ה-HOX

גני הוקס נקראים כך מכיוון שמוטציות בהם גורמות לטרנספורמציות הומיוטיות (אנ'), כלומר התפתחות אבולוציונות של איבר אחד לאיבר אחר. טרנספורמציות הומיוטיות זוהו ונחקרו לראשונה על ידי ויליאם בייטסון ב-1894, שטבע את המונח "הומאוזיס". לאחר הגילוי מחדש של העקרונות הגנטיים של מנדל, הבינו בייטסון ואחרים שניתן לייחס כמה דוגמאות של הומאוזיס באיברי פרחים ושלדי בעלי חיים לשונות בגנים.
גני HOX אופיינו לראשונה בתסיסנית המחקר כשנתגלה כי מוטציות בגנים ההומאוטיים הביאו לשינויים במיקום אברי הגוף. לדוגמה, הגנים ההומאוטיים המהווים חלק ממכלול הגנים bithorax, אחראיים להתפתחות החלק האחורי בסגמנטי העובר של הזבוב. גנים אלה נתגלו לאחר שבודדו מוטנטים של הדרוזופילה ולהם שני סגמנטי חזה. מכלול נוסף של גני HOX, שאחראי על התפתחות הסגמנטים הקדמיים של הדרוזופילה, נתגלה בעקבות בידוד מוטנט בו תוארה החלפה בין מיקום המחוש לבין הרגל השנייה בדרוזופילה. התברר כי מקור המוטנט בפגם בגן Antennapedia, וההחלפה במיקום המחוש הייתה כבר אצל זבובים הטרוזיגוטיים לתכונה (+Antp/Antp)‏. אנליזת רצף של הגן Antp הייתה הראשונה שהוליכה לגילוי ה-homeobox domain - מונח שנטבע לראשונה על ידי ולטר גרינג (אנ'). לאחר הגילוי הראשוני של גני HOX בדרוזופילה נתגלה שגנים אלו נמצאים גם בצפרדע Xenopus laevis - החולייתן הראשון בו תוארו הגנים.
מבנה ה-homeodomain

אזור ה-homeodomain מאפשר לחלבון ה-HOX להיקשר כפקטור שעתוק לרצף ספציפי באתרי בקרה של גנים המעורבים בתהליך ההתפתחות בעובר. פעילות הקשירה שלו ל-DNA תוארה לראשונה ב-1994. ה-homeobox מקודד לאזור ה homeodomain בגנים אלו. למשל, בגן AntP של זבוב הדרוזופילה, אזור ה- homeodomain מורכב מ-4 סלילים (helix): סליל 1 הכולל את שיירי החומצות האמינות 10–21, לולאה בין חומצות אמינו 22–27 המקשרת את סליל 1 לסליל 2 (חומצות אמינו 28–38), סליל 3 מחומצות אמינו 42–52 והמתקשר לסליל 4 (חומצות אמינו 53-59). סליל 2 וסליל 3 יוצרים יחד מוטיב שנקרא helix-tum-helix שאופיין בעבר בחלבוני בקרת ביטוי גנים בחיידקים . הקצה האמיני של חלבון זה מורכב מ־6 שיירים, 1-6, והוא חשוב מאוד לתהליך קשירת ה-DNA על ידי חלבון זה . מבנה homeodomain זה דומה מאוד בגני HOX ביונקים וגם בחרקים.
ארגון גני ה-HOX בגנום

באדם, חולדה, צפרדע ודג הזברה תוארו כ־200 גני HOX, בעוד שבחרקים, תולעים עגולות (נמטודות) ואזמלוניים יש כ-100 גנים.
מניתוחים של אילנות אבולוציוניים (פילוגנטיים) שנערכו עולה שמוצא גני ה-HOX בצמחים ובעלי חיים מורכבים הוא משני גנים קדומים. בנוסף נמצא שגנים אלה מסודרים בגנום החולייתנים בצורה של אשכולות. מבחינה אבולוציונית כל האשכולות של גנים אלה נוצרו מהכפלות של גנים מעטים ראשוניים.
הגנים ההומאוטיים בזבוב הדרוזופילה מסודרים בשני אשכולות - הראשון קומפלקס ה-Antennapedia וקומפלקס ה-Bithorax שהוא האחרון. בחולייתנים יש 4 אשכולות HOX שבמקור נוצרו, כנראה, מהכפלה של אשכול אחד במהלך האבולוציה.
ניתן לחלק את גני ה-HOX למשפחות:
ארגון גני ה-HOX בגנום > משפחת ה-Labial

משפחת גנים אלו ממוקמת בקצה ה-'3 של אשכול HOX. גנים אלו בזבוב הדרוזופילה דומים ב-80% לגנים מקבוצה HOX1 בחולדה, ומראים 60% דמיון לשאר גני האשכול.
ארגון גני ה-HOX בגנום > משפחת ה-Proboscipedia

משפחה זו נמצאת בחולייתנים, ומכונה HOX2. קבוצת גנים זו דומה למשפחת הגנים בדרוזופילה, אך נעדרת בנמטודה – תולעים עגולות.
ארגון גני ה-HOX בגנום > משפחת ה-Zerknüllt

גנים אלו בדרוזופילה שונים מגני HOX3 בחולייתנים, אך ניתוחים גנטיים בפרוקי-רגליים מציעים שגנים אלו בדרוזופוליה הומולוגיים לגני האשכול HOX3. גנים אלה רכשו תפקידים חדשים במהלך האבולוציה, כמו קביעת דפוס של הציר גבי-גחוני במהלך ההתפתחות העוברית. אחד מגנים אלו הוא ה-bicoid בדרוזופילה; נראה שגן זה הופיע כתוצאה מהכפלה של גן HOX3 במהלך האבולוציה.
ארגון גני ה-HOX בגנום > משפחת ה-Deformed

משפחה זו כוללת בתוכה את גן ה-Deformed בדרוזופילה וגן HOX4 של החולייתנים. משפחה זו אחראית להיווצרות הסגמנטים של הלסתות בראש של רימות זבוב הדרוזופילה.
ארגון גני ה-HOX בגנום > משפחת ה-Sex-Combs-Reduced

משפחה המכילה בתוכה הגן HOX5 והגן Scr בדרוזופילה. משפחה זו אחראית להתפתחות בית החזה והראש ברימות זבוב הדרוזופילה.
ארגון גני ה-HOX בגנום > משפחת ה-Antennapedia

משפחה המכילה בתוכה את הגנים הנחקרים ביותר באשכול: Antennapedia, Ultrabithorax, abdominal-A, fushi tarazu והגנים המקבילים (אורטולוגיים) מחולייתנים HOX6,HOX7 ו-HOX8. משפחה זו אחראית להתפתחות הכנפיים והרגליים בזבוב הדרוזופילה.
ארגון גני ה-HOX בגנום > אשכול ה-Para-HOX

אשכול זה מורכב משלוש משפחות גנים: Gsx, Xlox ו-caudal האחרון. הרצף של אשכול זה באזמלון דומה לרצף באשכול HOX, אך הסדר של הגנים שונה. אשכול זה כנראה הופיע כתוצאה מהכפלה של HOX הקדמון. גנים אלו מקודדים לחלבונים בעלי תפקיד בקביעת הציר הקדמי-אחורי במהלך ההתפתחות העוברית.
ארגון גני ה-HOX בגנום > אשכול ה-POU

קטגוריה זו מכילה 4 גנים: Pit-1, Oct-1, Oct-2 ו-Unc-86. לגנים אלה יש תפקיד חשוב בהתפתחות מערכת העצבים המרכזית.
גני HOX באדם

גני HOX באדם מסודרים ב-4 אשכולות. עד עתה אופיינו כ-300 לוקוסים של גני HOX באדם, מתוכם 235 גנים פעילים ו-65 פסאודו-גנים.
סוגים נוספים של גני HOX

בנוסף לגני HOX שהוזכרו לעיל, יש עוד גני HOX שקשה לסווג אותם. לדוגמה, הגנים Hdx, Nobox ו-HopX שתוארו בחולייתנים - גנים אלה משחקים בין היתר תפקיד בהתפתחות הזקיקים בשחלה והתפתחות המערכת הלבבית באדם.
גני HOX בצמחים

בצמחים נמצאו 14 קטגוריות של גנים אלו, לצמח הארבידופסיס יש כ-100 גני HOX, ואנליזות מולקולריות הראו שרוב הגנים האלו גם מופיעים גם בבעלי חיים.
ניתוחים מולקולריים הראו שגנים אלה משחקים תפקיד חיוני בקביעת צורה וכיווניות של המרסטימה הקודקודית והפרחים.
ד'תשע"ה

ד'תשע"ה (4775)  היא שנה עברית  אשר  החלה ביום א' בתשרי, אור ל-28 באוגוסט 1014 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1015. שנה מסוג זשה, היא מעוברת, ואורכה 385 ימים. זו שנה ראשונה לשמיטה.
נפטרו

כ"ג בתשרי - רבנו חנוך בן רבנו משה מקורדובה (מארבעת השבויים).
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דג טיגריס גולייתי

| דג טיגריס גולייתי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חריתאים
משפחה:: אלסטיים
סוג:: דג טיגריס
מין:: דג טיגריס גולייתי
שם מדעי
 Hydrocynus goliath ‏בולנז'ר, 1898
תחום תפוצה


דג טיגריס גולייתי (שם מדעי: Hydrocynus goliath) הוא מין של דג גרם מסדרת החריתאים המצוי בנהרות ברחבי אגן הקונגו. זהו הדג הגדול ביותר בסדרתו והוא טורף-על מרשים.
אורכו של דג זה יכול להגיע לאורך של 1.5 מטר ולשקול עד 50 ק"ג. הוא בעל ראש גדול עם לסתות בולטות בעלות שיניים בחריצים שונים. הם בעלי קשקשים כסופים קשים וסנפירים גדולים.
הדג מצוי בטבע בנהר קונגו, בנהר לואלבה, באגם אופמה ובאגם טנגניקה. הוא ניזון מדגים אחרים אותם הוא קורע בעזרת שיניו. הוא ממתין להם באזורים רגועים בנהר ומאיץ במהירות לעבר הטרף.
הערות שוליים

↑  דג טיגריס גולייתי באתר הרשימה האדומה של IUCN
גלרוס סוד

גלרוס סוד (בגרמנית: Glarus Süd) היא אחת משלוש הערים בקנטון גלרוס שבשווייץ, כששתי הערים האחרות הן גלרוס וגלרוס נורד.
העיר שוכנת על שטחו של עמק נהר הלינת העליון ובכל השטח של עמק סרנף. שטחה המוניציפלי של גלרוס סוד כוללת את הכפרים בטשוונדן, בראונוולד, דיזבך, אלם, אנגי, הסלן, הצינגן, לויגלבך, לינטל, לוכסינגן, מט, מיטלודי, נידפורן, ריתי, שוונדן, שוונדי, וסול. גלרוס סוד הוקמה ב-1 בינואר 2011 כאיחוד של כל הכפרים הללו.
היסטוריה > בטשוונדן

בטשוונדן (Betschwanden) מוזכרת לראשונה במקור משנת 1240 בשם Beswando.
עד 1395 היה בטשוונדן מחויב לתשלום מיסים ומעשר למנזר סקינגן. באותה תקופה היה הכפר חלק מכנסיית הרובע של גלרוס. כנסיית הכפר נבנתה במאה ה-14 בסגנון רומנסקי. היא נבנתה שוב מספר פעמים וב-1779 הוספו לה חומות להגנה מפני שיטפונות. ב-1915 הוספו לכנסייה מרכיבים בסגנון האר נובו ובסגנון התחייה הגותית ובשנים 1975–1977 היא שוקמה. צידה החיצוני של הכנסייה נבנה מחדש ב-2001.
כאשר הגיעה הרפורמציה הפרוטסטנטית לגלרוס, אימצה בטשוונדן את האמונה החדשה. ב-1528 היא הצטרפה לכנסייה הרובע הפרוטסטנטית יחד עם בראונוולד, הצינגן, דיזבך וריתי. ב-1942 נפרדה מהן בראונוולד והקימה כנסיית רובע חדשה.
עד למאה ה-19, היו חקלאות אלפינית ורעיית מקנה מקור ההכנסה העיקרי של הכפר. ב-1778 נבנתה על נהר דיזבך טחנת קמח. ב-1727 נפתח בית ספר וב-1844 נפתח בית ספר תיכון. ב-1843 נפתחה במקום מטוויה וב-1910 הוסף לה מחסן. כיום מבנה זה משמש כמפעל טקסטיל. ב-1879 נפתחה בכפר תחנת של קו הרכבת של צפון-מזרח שווייץ.
היסטוריה > בראונוולד

בראונוולד (Braunwald) מוזכר לראשונה במקור משנת 1421 בשם Brunwald. קיימות עדויות על התיישבות עונתית בקיץ במקום בין המאות ה-12 ל-15 והחל מ-1725 התגוררו במקום כמה משפחות לאורך כל השנה. ב-1841 הוקם במקום בית ספר וב-1857 הוא עבר למבנה חדש.  אכסניה שנבנתה ב-1856 הפכה להיות מלון מפורסם.
ב-1907 נפתח הפוניקולר של בראונוולד. מהלך זה לווה בהקמתם של בתי מלון נוספים, כולל ה"גרנד הוטל בלוויו" (כיום "מרשנהוטל בלוויו"), מלון אלפינה" ו"מלון אלפנבליק" (נשרף ב-2009). במחצית השנייה של המאה ה-20, נפתחו כמה קווים של מעלית כיסאות ושל מעליות גונדולה, כדי לאפשר גישה לשטחי הסקי שמעל הכפר.
עד 1939 היה בראונוולד חלק משטחו של כפר ריתי, אך בשנה זו הוא הפך להיות כפר עצמאי.
היסטוריה > אלם

אלם (Elm) מוזכר לראשונה במקור משנת 1344 בשם Elme.
המרחצאות של ווישלן, שהיו בתחומו של אלם, היו אתר רחצה פופולרי מאז ימי הביניים והם מוזכרים לראשונה במקור משנת 1547 הם היו פופולריים מאוד עד שהם נקברו במפולת שלגים ב-1762, שרידים של מבני העץ של המרחצאות שרדו.
ב-1799 בילו הגנרל הרוסי אלכסנדר סובורוב וכוחותיו לילה באלם, לפני שחצו את מעבר פניקס בדרכם לפיגניו במהלך נסיגתם לאוסטריה.
ב-1861 החלה באלם כריית לווחה. ב-11 בספטמבר 1881 נגרמה מפולת שלגים עקב כריית יתר ובה נהרגו 114 איש ו-83 מבנים בתחומי הכפר נקברו תחת השלג.
ב-1892 נמצא שמימי מעיין שבתחומי הכפר עשירים בברזל. בעליו הקרקע שבתחומה נמצא המעיין פתח בית מרחץ ומכר מים בבקבוקים, אך בית המרחץ נהרס במפולת שלגים ב-1907. ב-1898 נפתחו באלם מרחצאות חדשים ששגשגו עד למלחמת העולם הראשונה. כיום משמש מבנה זה כמעון לגמלאים. ב-1929 הוקמה חברה למילוי בקבוקי מי מעיין שקיימת עד היום.
ב-1879 קושר עמק הנהר לינת לרשת הרכבות השווייצרית כאשר נפתח קו הרכבת הצפון-מזרחי, אך אלם נותרה בלתי מקושרת לקו זה. למצב זה הייתה השפעה על כלכלת הכפר והובאו כמה הצעות לחיבורו של אלם לרשת הרכבות. בסופו של דבר, ב-8 ביולי 1905, נפתח קו חשמלית שקישר את אלם לשוונדן ולכפרים סמוכים נוספים. השירות בקו זה המשיך עד ל-1969, כאשר הוא קושר לרשת הכבישים.
היסטוריה > אנגי

אנגי (Engi) מוזכר לראשונה במקור משנת 1350 בשם ze engi.
החל מהמאה ה-16, התקיימה בקרבת אנגי כריית לווחה. ב-1602 היה היקף הסחר די גבוה כך שהוטל מס ייצוא והסחר לצפון ומערב אירופה הגיע לשיאו במאה ה-17. הפעילות הכלכלית שקעה בשנים הבאות, לפני שצמחה שוב בעקבות סלילתו של הכביש במעלה העמק ב-1826. ב-1840 עבדו במכרה כמעט 200 איש, שננטש ב-1961, אך כיום הוא משמש כאתר תיירות.
ב-1879 קושר עמק נהר הלינת לרשת הרכבות השווייצרית עם פתיחתו של קו הרכבת הצפון-מזרחי, אך אנגי, ששוכנת בעמק הצדדי של נהר סרנף, נותרה בלתי מקושרת לשירות הרכבות. דבר זה השפיע על הכלכלה המקומית והועלו מספר הצעות לחבר את העמק לרשת הרכבות. בסופו של דבר נפתח ב-8 ביולי 1905 קו חשמלית שקישר את שוונן עם אנגי ועם כפרים נוספים עד לאלם. קו חשמלית זה התקיים עד 1969.
היסטוריה > הסלן

הסלן (Haslen) מוזכר לראשונה במקור משנת 1289 בשם Burchard von Hasle. ב-1 ביולי 2006 אוחד הכפר עם הכפרים השכנים, לוגלבך ונידפורן.
היסטוריה > לינטל

לינטל (Linthal)  מוזכר לראשונה במקור משנת 1289 בשם Lintal.
ב-1879 קושר הכפר לרשת הרכבות השווייצרית עם פתיחתו של הקו הצפון-מזרחי. הכביש העובר דרך מעבר קלאוזן נסלל בין השנים 1895 – 1900. בנייתה של מערכת תחנות הכוח ההידרואלקטריות בהרים שמעל לינטל החלה ב-1957 והיא החלה לפעול ב-1968.
היסטוריה > לוכסינגן

לוכסינגן (Luchsingen) מוזכר לראשונה במקור משנת 1274.
בשנת 2004 אוחד הכפר עם הכפרים השכנים, הצינגן ודיזבך.
היסטוריה > מט

מט (Matt) מוזכר לראשונה במקור משנת 1273 בשם Mattun.
היסטוריה > מיטלודי

מיטלודי (Mitlödi) מוזכר לראשונה במקור משנת 1320 בשם Mitlodi.
היסטוריה > ריתי

ריתי (Rüti) מוזכר לראשונה במקור משנת 1340.
החקלאות הייתה ענף התעסוקה העיקרי בכפר עד למאה ה-19. יחד עם זאת, במאה ה-17 תפסה גם טוויית כותנה חלק חשוב בכלכלת הכפר. ב-1770 חלק ירידה בהיקף הטווייה ורק ב-1847 נבנה מפעל לטווייה מכנית של כותנה וצמר. ענף זה משך פועלים זרים רבים לריתי אך הוא חדל להתקיים ב-2002. עד לשנת 1939 היה הכפר בראונוולד חלק מהתחום המוניציפלי של ריתי, אך באותה שנה הוא הפך להיות כפר עצמאי.
היסטוריה > שוונדן

שוונדן (Schwanden) מוזכר לראשונה במקור משנת 1240 בשם de swando.
היסטוריה > שוונדי

שוונדי (Schwändi) מוזכר לראשונה במקור משנת 1350 בשם Swendi.
היסטוריה > סול

סול (Sool) מוזכר לראשונה במקור משנת 1300 בשם soler tagwan.
גאוגרפיה ודמוגרפיה

שטחם הכולל של הכפרים המרכיבים את גלרוס סוד הוא 430.20 .
נכון לשנת 2014 מנתה אוכלוסיית גלרוס סוד 9,761 תושבים .
הערות שוליים

1 2  משרד הסטטיסטיקה הפדרלי של שווייץ
↑  הערך בטשוונדן במילון ההיסטורי של שווייץ (בגרמנית)
↑  מידע על הרכבל
↑  הערך בראונוולד במילון ההיסטורי של שווייץ (בגרמנית)
↑  הערך אלם במילון ההיסטורי של שווייץ (בגרמנית)
↑  הערך אנגי במילון ההיסטורי של שווייץ (בגרמנית)
↑  הערך הסלן במילון ההיסטורי של שווייץ (בגרמנית)
↑  הערך לינטל במילון ההיסטורי של שווייץ (בגרמנית)
↑  הערך לוכסינגן במילון ההיסטורי של שווייץ (בגרמנית)
↑  הערך מט במילון ההיסטורי של שווייץ (בגרמנית)
↑  הערך מיטלודי במילון ההיסטורי של שווייץ (בגרמנית)
↑  הערך ריתי במילון ההיסטורי של שווייץ (בגרמנית)
↑  הערך שוונדן במילון ההיסטורי של שווייץ (בגרמנית)
↑  הערך שוונדי במילון ההיסטורי של שווייץ (בגרמנית)
↑  הערך סול במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  GND: 1027199658  HDS: 050185  MusicBrainz: 5ce6cba7-bb81-4a20-a9b7-f08e1ec3a670  NKC: ge961207  VIAF: 270588666   WorldCat (עם VIAF): 270588666
ד'תשע"א

ד'תשע"א (4771)  היא שנה עברית  אשר  החלה ביום א' בתשרי, אור ל-11 בספטמבר 1010 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1011. שנה מסוג בשה, איננה מעוברת, ואורכה 355 ימים. זו שנה רביעית לשמיטה.
נפטרו

רבי שמריה בן אלחנן, רב הקהילה הבבלית בפוסטאט שבמצרים. נודע כאחד מארבעת השבויים.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיידונה מ'באלה מ'באלה

| --- | --- |
 צילום מ-2009
 לידה:  11 בפברואר 1966 (בן 58) פונטנה-או-רוז, צרפת 
 שם לידה:  Dieudonné Mbala Mbala 
 מדינה:  צרפת, קמרון 
 השכלה:  התיכונים "לקאנאל" בסו ו"מישלה" בוואנב
 dieudosphere.com
 
דיידונה מ'באלה מ'באלה (בצרפתית: Dieudonné M'bala M'bala; נולד ב-11 בפברואר 1966), הידוע בשם הבמה דיידונה, הוא שחקן, קומיקאי ופעיל פוליטי צרפתי אנטישמי, אנטי-ציוני ופרו-פלסטיני. נודע כמפיץ תנועת הקנל (quenelle), שהיא למעשה הצדעה הפוכה במועל יד.
ביוגרפיה

דיידונה נולד בשנת 1966 לאב מנהל חשבונות מקמרון, דיידונה ז'וזף מ'באלה, בן למשפחה מהכפר אולאמה ולאתניה אוונדו, ולאם צרפתייה ברטונית, ז'וזיאן גריה (Grué),סוציולוגית וציירת. האב נטש את המשפחה כשדיידונה היה תינוק. גודל על ידי אמו ביישובים קרובים לפריז בסביבה שאהדה בעיקר את מפלגות השמאל ולמד בבתי ספר קתוליים. אחר כך התחנך בבתי ספר התיכוניים "לאקנאל" בסו ו"מישלה" בוואנב, בלי לסיים בגרות. בצעירותו בשנות ה-90 הופיע דיידונה בצמד יחד עם אריק סמוּן, ידיד ילדות ממוצא יהודי במופעי סטנדאפ קומדי. לאחר מכן התחיל דיידונה בקריירת סולו מוצלחת, שנבנתה על העיסוק בגזענות ובאנטישמיות בצרפת, ועם הזמן, הביקורת שלו נגד גזענות הפכה לגזענות בעצמה.
בתחילת המאה ה-21 ניסה להתמודד מספר פעמים לנשיאות צרפת, ללא הצלחה. הוא ניסה להתמודד ב-2004 לפרלמנט האירופי מטעם רשימת "אירו-פלסטין" אך פרש בעקבות סכסוך עם חברי הרשימה. בשנת 2009 הוביל רשימה אנטי ציונית שהתמודדה לבחירות בפרלמנט האירופי.
במאה ה-21 הפך לפעיל אנטישמי בולט ולמכחיש שואה, ואף הורשע שמונה פעמים בבית משפט בעוון הסתה אנטישמית. בעקבות פעילותו האנטישמית הגוברת, הודיעו ראשי ערים רבים בצרפת בינואר 2014 כי יאסרו עליו להופיע בשטחיהן.
בינואר 2015 נעצר לחקירה לאחר שבעקבות מתקפות הטרור במשרדי המגזין "שרלי הבדו" בפריז ולאחר מכן במרכול יהודי בעיר, שבוצעו על ידי טרוריסטים אסלאמיסטים ונרצחו במהלכם 17 איש, דיידונה כתב בדף הפייסבוק שלו "ככל שזה נוגע לי, אני מרגיש שאני שרלי קוליבאלי", כשהוא רומז בכך לסיסמת התמיכה במגזין "אני שרלי" וכן לשמו של המחבל, אמדי קוליבאלי, שביצע את הפיגוע במרכול היהודי. ב-18 במרץ הורשע ב"התייחסות בסלחנות לטרור" (Condoning) ונגזרו עליו שני חודשי מאסר על תנאי וקנס של 30 אלף אירו. בנובמבר 2015 הורשע בבלגיה בעקבות התבטאויות אנטישמיות, ונדון לחודשיים מאסר בפועל.
בדצמבר 2018, על רקע "מחאת האפודים הצהובים" פרסם דיידונה סרטון ביו-טיוב בו טען שהיהודים חוגגים ושמחים כאשר תושבי צרפת סובלים, זאת על רקע הדלקת נרות חנוכה ברחבה שלפני מגדל אייפל. כן כינה את נשיא צרפת עמנואל מקרון, שעבד בעברו בבנק רוטשילד, "מקרון רוטשילד" ועושה דברם של "היהודים העשירים".
ביולי 2019 נדון לשתי שנות מאסר ולקנס של 200,000 אירו, בגין עבירות של העלמת הכנסות והלבנת הון.
ראו גם

האנטישמיות החדשה
הערות שוליים

↑   "הארץ", צרפת: צעירים נעצרו בחשד שהיכו אנשים שביצעו תנועה הנתפסת כאנטישמית, באתר הארץ, 25 בדצמבר 2013
↑  J.L.Beaucarnot
↑  מירי חסון, האם הבדרן האנטישמי ירוץ לפרלמנט האירופי?, באתר ynet, 17 במאי 2009
↑  צרפת נאבקת באנטישמיות ומונעת הופעותיו של דיודונה, באתר גלי צה"ל
הולך ומסתבך: דיודונה חשוד בהלבנת הון, באתר ישראל היום, 9 בינואר 2014
↑  דיודונה תמך במחבל מפריז - ויועמד לדין, באתר ‏מאקו‏, 14 בינואר 2015
↑  Aurelien Breeden, Dieudonné M’bala M’bala, French Comedian, Convicted of Condoning Terrorism, The New York Times, March 18, 2015
↑  שלמה פפירבלט, לראשונה, הבדרן הצרפתי דיודונה נידון למאסר בעקבות התבטאויות אנטישמיות, באתר הארץ, 25 בנובמבר 2015
↑  איתמר אייכנר, האפודים האנטישמים: "העם היהודי חוגג ולצרפתים אין מה לאכול", באתר ynet, 12 בדצמבר 2018
↑  Dieudonné condamné à deux ans de prison ferme pour fraude fiscale, blanchiment et abus de biens sociaux, "Le Monde", 5 ביולי 2019 (בצרפתית)
| --- | --- |
בקרת זהויות :  NLI: 987007526230205171  PLWABN: 9810567833405606  BnF: cb139774053 (data)  GND: 130057509  ISNI: 0000 0000 7839 5111  LCCN: no2006008284  MusicBrainz: 37a82661-4315-421a-8ca4-61e3705670f2  RERO: 02-A017691357  RKD: 306935  SUDOC: 086256637  VIAF: 63755558   WorldCat (עם VIAF): 63755558
דיווין נאה

דיווין נאה (באנגלית: Divine Yelsarmba Naah; נולד ב-20 באפריל 1996) הוא כדורגלן גנאי המשחק בעמדת הקשר בקובנה ז'לגיריס.